
Domnule Domozină, cine sunteţi dumneavoastră şi cu ce vă ocupati, în general? 


Sunt fiu de ţărani din Romanați. Părinţii mei s-au născut în comunele Cezieni (mama) și 
Ianca (tatăl), dar eu sunt născut în Caracal. Pe linie paternă sunt nepot al iubitului 
comentator sportiv din Ianca, Sebastian Domozină. Având ca pasiune studiul istoriei, am 
„săpat” și în istoria familiei mele și am fost mândru să descopăr că la temelia României 
moderne au stat și oasele strămoșilor mei ce au căzut la Plevna, la Odessa, la Iași și au 
luptat la Oituz, la Mărășești, apoi pe frontul de est și de vest ale celui de-Al Doilea Război 
Mondial. Nu doar atât, dar numele Domozină este curat de orice compromisuri în fața 
comunismului, fiind prezent în temniţele roșii. 


Este o moștenire morală care obligă și pe care încerc să o port pe umeri, fără a o altera. 
Legat de profesia mea, sunt un sociolog ce iubește istoria, mai ales perioada secolului 
trecut, în care țara noastră a oferit lumii cea mai puternică opoziție la expansiunea 
comunismului în Europa și cele mai multe jertfe. Pentru asta mi-am dedicat timpul studiului 
arhivelor naţionale și CNSAS (unde sunt cercetător acreditat) și al memorialisticii 


anticomuniste. 


A fost necesar ca toată această muncă de cercetare să o împletesc apoi cu activitatea de 
scriitor în cadrul Ligii Scriitorilor din România. O privesc ca pe o datorie de onoare, prin 
prisma moștenirii despre care vă vorbeam mai devreme. 


Credeţi că, în vremurile internaţionaliste pe care le trăim, cuvintele patriot, 
naționalism, neam și tară ar trebui interzise, pe motive de discriminare, 


extremism, încălcare a drepturilor unor minorități etc.? 


În primul rând aș vrea să fac o diferenţă clară între naționalism și patriotism. Petre Ţuţea 
spunea că naționalismul este o stare de grație, ce nu poate fii influenţată din exterior. Ceva 
ca un dar cu care te naști. În schimb patriotismul îl definește ca pe o datorie cetățenească. 
Orice imigrant ce primește cetățenia unei țări va deveni un patriot sub drapelul respectiv. 
Așadar, două stări complet diferite, chiar  antagonice aș putea spune, patriotismul 
transformându-se, pentru farisei, într-o dezertare de la naționalism și o armă a 


globalismului distrugător al identităților naționale. 


Naționalismul este legat de neam, iar patriotismul de ţară, ca să folosesc cei patru termeni 
prezenţi în întrebarea dumneavoastră. Naţionaliștii nu pot fi atașați decât națiunii creatoare 
a statului respectiv. Patrioții însă, pot iubi o ţară, fără a le păsa de națiunea ce a creat-o. 
Am jonglat puţin cu aceste concepte, pentru a vă răspunde mai ușor la întrebare. Și 
răspunsul este că naționalismul este deja înlocuit cu patriotismul, pe măsură ce fondul etnic 
și cultural al naţiunilor se diluează, prin fenomenul imigrației masive și al războiului cultural, 
pe care neomarxiștii l-au declarat naţiunilor creștine europene. Nicio ființă nu acceptă 
moartea fără a încerca să se apere, iar națiunile, ca ființe vii, colective, nu fac nici ele 
excepție. Nu cred că mormântul globalist ce li se pregătește va fi primit fără luptă, iar asta 
se observă deja în rezultatul votului europenilor. 


Ca scriitor pe temele tulburi ale istoriei noastre, cum catalogati agresiunea, 


invazia și cruzimea Rusiei lui Putin fată de Ucraina? 


Din perspectiva naționalistului creștin român, a cărui familie și societate au fost lovite și 
însângerate de expansionismul rusesc, în ultimul secol, nu pot fi decât șocat, indignat și 
solidar cu cei atacați. Rusia nu a arătat milă niciodată victimelor sale. Este o caracteristică a 
psihicului rusesc, format în hăul stepei asiatice. Denazificarea Ucrainei, îmi sună ca 
denazificarea României după 23 august 1944. Și atunci a început o „vânătoare de 
vrăjitoare”, în care orice opozant al sovieticilor era internat în lagăr sau executat pentru 
„denazificare. Să ne imaginăm ce ar fi urmat în Ucraina dacă invazia inițială rusească reușea 
și țara era ocupată. Era aceeași rețetă veche de un secol: gropi comune, deportări, lagăre, 
desființarea Statului Ucrainean. Cred că știu asta prea bine și ucrainenii și de aici rezistența 
fanatică pe care o opun rușilor, ce amintește despre vitejia finlandezilor în fața sovieticilor în 
Războiul de Iarnă din 1939. 


Pe de altă parte, ca istoric ce privește evenimentele cu un mare ochi critic, îmi este clar că 
acest conflict este dorit, susținut și chiar provocat de SUA, prin pătrunderea în zona 
hegemonică tampon rusească. Ucraina este un stat născut dintr-un URSS ce a murit la 
naștere. Ea deține teritorii cu populaţii străine, ce au aparținut în trecutul recent tuturor 


națiunilor ce o înconjoară. Mai mult, Ucraina este un stat profund corupt și antidemocratic 
ce săvârșește un genocid cultural asupra minorităților naționale. Peste o sută de școli 
românești au fost închise acolo, în ultimii 20 de ani, iar acum limba română este interzisă cu 
totul în învățământ. Eu nu pot uita cum la granița Ucrainei trona un afiș pe care scria în 
limba română: „Interzis accesul cu bunuri culturale. Era vorba evident despre cărți în limba 
română. Am coordonat campanii de donare de cărți comunităților de români de peste 
granițe, trimițând peste 10 mii de volume, și vă pot spune că cea mai puternică cenzură a 
limbii române am întâlnit-o în Ucraina și în Serbia. 


Nu pot uita de asemenea că nu am putut părăsi Ucraina până nu am plătit mită vameșului, 
deși nu încălcasem nicio lege. Acolo era o regulă: numerele de România înseamnă bani. 
Luând în calcul cele expuse mai sus, putem trage concluzia că Ucraina a avut ursitoare rele, 
iar destinul său rămâne un mare semn de întrebare. 


În perioada interbelică, pe vremea Gândirismului lui Crainic, Dimitrie Gusti, Vasile 
Voiculescu, Blaga, Ion Pillat, Pan. M. Vizirescu și alţii, naționalismul românesc era 
reprezentat de cărturari, nu de indivizi fără ocupatie, lumpen proletari ori adepţi 
ai stalinismului și ocupatiei rusești. Cum se face că intelectualitatea română de azi 
cântă „Internationala Socialist”, cu sediul la Casa Albă? 


Naționalismul, prin natura sa, nu poate fi decât un curent elitist. Să nu uităm că părintele 
naționalismului românesc este Mihai Eminescu. Reprezentanţii naţionalismului își cunosc și 
înţeleg istoria și menirea individuală și colectivă, naţională. Și pentru destinul naţional stau 
gata să lupte și să se sacrifice. Să luăm, spre exemplu, cea mai naționalistă generaţie a 
noastră, cea interbelică. A însumat atâtea minţi geniale, încât îmi este greu să sper că vom 
mai dobândi ceva similar, într-un interval atât de scurt, până la sfârșitul istoriei. Și cum au 
sfârșit acei tineri extraordinari? Cu câteva excepții ce s-au expatriat, au fost mitraliaţi, în 
șanțul drumului sau la zid, în temniţele lui Carol al II-lea, au murit, cu miile, pe frontul de 
est, trimiși de generalul Antonescu, cu ordin special secret de asasinare, sau au putrezit, în 
închisorile comuniste. Nu a existat în istoria României o generație mai frumoasă, zdrobită cu 


atâta ură de tiranii zilei. 


Am citit de curând unul dintre interviurile luate slătineanului Pan Vizirescu și acesta face, la 
un moment dat, o observaţie extraordinară. Spune el că Ion Moţa, liderul legionar ce a 
murit în Spania, luptând împotriva trupelor comuniste, în războiul civil, era superior ca 
intelect lui Emil Cioran. Și are dreptate. Dar nu numai în privința lui Moța. Au fost zeci de 
lideri interbelici ai studențimii românești ce îi depășeau, în intelect și potenţial, pe Cioran 
sau Eliade. Și toţi, dar toți au sfârșit asasinați de Carol al II-lea sau Ion Antonescu. Cine a 
pierdut atunci? Mișcarea Legionară? Aiurea. A pierdut România, Europa și întreg 
mapamondul. Aceia erau oamenii ce puteau opri comunizarea României și expansiunea 
roșie către Occident. Puteau așeza cultura naţională pe coordonate geografice și istorice 
globale și universale. Să revenim puţin la Ionel Moţa, fiul protopopului ce a ctitorit catedrala 
din Orăștie. Moța a murit, în Spania, la 13 ianuarie 1937, în faţa Madridului ocupat de 
comuniști. Lângă el, a mai murit un avocat bucureștean, o inteligență remarcabilă, căruia 
Iuliu Maniu îi oferise, în trecut, postul de ambasador, la Roma. ÎI chema Vasile Marin. 
Interesant este altceva, și anume cum au murit. Aceste detalii s-au aflat, mult mai târziu, 


când liderii comuniști și-au publicat memoriile. Astfel, aflăm că, în tranșeele din fața lor, se 


afla Valter Neulander, ce comanda o brigadă internaţională comunistă. 


El a auzit vorbe românești în tranșeele naționaliste și a dat artileriei comuniste coordonatele 
exacte. În bombardamentul ce a urmat, au murit Moţa și Marin, un obuz căzând lângă ei în 
tranșeu. Dar cine era acest Neulander, ce avea alergie la cuvinte românești? Ei bine, era 
nimeni altul decât tatăl lui Petre Roman. Ba, mai mult decât atât, și tunurile care au tras, se 
pare, că erau românești, căci Nicolae Titulescu ca ministru de externe al României, 
renunțase la un lot de armament franțuzesc pe care țara noastră îl plătise Franţei și 
dispusese să fie trimise brigăzii lui Neulander o sută de tunuri și o escadrilă de aviație. A 
fost unul dintre motivele destituirii sale ulterioare. Și ajungem la întrebarea dumneavoastră. 
Iată cine sunt mentorii „elitelor intelectuale” de azi ce cântă Internaționala. Pentru că 
intelectualii postdecembriști au trădat cauza naţională și s-au făcut gloabe la căruța 
partidelor neomarxiste și antinaţionale, pentru funcţii politice și alte recompense. Spre 
deosebire de intelectualii interbelici, ce au preferat moartea în masă, refuzând să slujească 
dictatori susținuți de puteri străine. 


Închei, amintindu-mi de marele Constantin Gane, autorul lucrării „Trecute vieţi de doamne și 
domnițe”, care fusese ambasador al României, la Atena, în guvernul legionar, pentru a-și 
proteja frații aromâni din Grecia. După lovitura de stat dată de generalul Antonescu, cu 
ajutorul lui Hitler, în ianuarie 1941, a refuzat să îi servească regimul de dictatură militară. 
Mai mult decât atât, după venirea comuniștilor, a luat arma în mână și s-a alăturat unui 
grup de rezistență armată din munţi, deși avea 62 de ani. A stat, apoi, ascuns alături de 
Lucian Blaga, încercând să părăsească ţara și a fost arestat, când a încercat să își salveze 
biblioteca. A murit la Aiud. Toate acestea, în timp ce Sadoveanu cânta ode Partidului 


Comunist. 
Înţeleg că vă pregătiţi pentru o lucrare de doctorat. Pe ce domeniu și ce temă? 


Doctoratul nu putea aborda decât domeniul istoriei. Tema aleasă este una foarte puţin 
cunoscută de către public - grupurile de rezistență armată anticomunistă din Oltenia. 
Lucrarea pe care o pregătesc va desființa un mit al istoriei naționale, și anume rezistența 
doar „din munţi”. În Oltenia, nu sunt munţi decât în partea de nord. În general, în cele 5 
judeţe, sau 6, dacă includem și Romanaţiul istoric, sunt cunoscute doar 4 grupuri de 
rezistență armată. Este o istorie ocultată, căci, numai în județul Romanați, am identificat, în 


arhive, 5 grupuri necunoscute până acum. 


Acestea nu au luptat în munţi, ci în câmpie, în păduri, în viile de la Dunăre, unde 
Securitatea a tras cu artileria și pe ulițele satelor. În județul Olt, au fost și două răscoale 
țărănești anticomuniste, cu zeci de victime și sute de arestați, ce au înfundat temnițele 
roșii. Liderii acestor grupuri au fost executați și aruncați, în gropi comune, ce au rămas 
necunoscute, până astăzi. Este o istorie ce obligă, memoria fiind ultima formă de justiție. 


Ce-ati mai scris și ce veti publica în viitorul apropiat sau îndepărtat? 


Sunt aproape de a publica cea mai completă lucrare ce tratează relația dintre mareșalul Ion 
Antonescu și Mișcarea Legionară. Cauzele acestui conflict ce a dinamitat baza politică a 
României, chiar la începutul celui de-Al Doilea Război Mondial, sunt mistificate, până în ziua 
de astăzi, când pseudoistorici încă vorbesc despre o „rebeliune”. În spatele dictaturii 
antonesciene se ascund monstruozități ce întrec imaginaţia oamenilor normali. Mânat de 
paranoia pierderii puterii politice, Conducătorul statului a condus o campanie de asasinare 
sistematică, pe front, a tineretului universitar și a elitei intelectuale formată din elevii 
Frăţiilor de Cruce. 


Cinci mii de elevi și 15 mii de universitari au fost exterminați pe front, cu ordin special 
secret de asasinare, prin misiuni periculoase sau împușcare, pe la spate. Au căzut victime 
foști demnitari, miniștrii, ambasadori, profesori, ofițeri, artiști. Nici fiul filozofului Nae 
Ionescu nu a fost cruțat. Dintre artiști a fost ucis, în Kuban, Haig Acterian. În Basarabia, 
este ucis pictorul Alexandru Basarab, specializat în gravură și membru al Cenaclului 


„Luchian”. 


Antonescu l-a trimis să demineze frontul, cu mâinile goale. Poetul Radu Gyr a scăpat de la 
moarte doar pentru că soldatul român, ce trebuia să îl împuște pe la spate l-a recunoscut și 
a refuzat să tragă. Numai până în anul 1942, poetul caracalean Virgil Carianopol identificase 
20 de tineri scriitori exterminați pe front, ce ar fi putut deveni stâlpi de nădejde ai literaturii 
noastre. În închisorile din țară, tot din ordinul generalului dictator, tinerii naționaliști erau 


sterilizați chirurgical, pentru a nu mai procrea. 


Tot Antoneștii au introdus, în codul penal, infracțiunea de „ajutor legionar”, ce a fost 
preluată apoi de comuniști. Cu alte cuvinte, dacă donai o sumă de bani sau mâncare pentru 
cei din închisori, erai, la rândul tău, arestat. Comuniștii au mers până acolo încât au 
considerat „ajutor legionar”și îngrijirea mormintelor celor morți de către membrii familiei, ce 
erau condamnaţi la zeci de ani de închisoare politică din acest motiv. Da, aceste lucruri au 
fost reale, s-au întâmplat, deși par rupte din cărți de ficțiune. Iată ce război colosal s-a dus 
împotriva naţionalismului românesc în ultimul secol. De asemenea, pregătesc, în viitorul 
apropiat, o lucrare despre partizanii anticomuniști ai României în ansamblu. Țara noastră a 
avut prima, cea mai amplă și îndelungată rezistență anticomunistă armată din Europa, cu 
peste 1200 de grupuri destructurate de către Securitate și peste 100 de răscoale țărănești. 
Sunt chestiuni ce trebuiesc cunoscute de tineri și generaţiile viitoare și, după cum afirmam 


mai sus, o consider o datorie și o moștenire primită, ce trebuie trecută intactă urmașilor. 
Ce înseamnă „ROMÂNISM”? 


Românismul este mijlocul prin care slujim idealul naţional. Românismul este dreptul nostru 
istoric, originea și limba noastră, România Mare, unionismul, fiecare slujbă în limba română 
ţinută în bisericile din comunităţile istorice românești pe care statele vecine vor să ni le 
închidă. Românism înseamnă să vorbești românește de sute de ani în familie, în Balcani, 


chiar dacă nu cunoști scrisul, căci școlile românești au fost închise. 


Românismul, în ultimă instanță, este dorul de România. Dar românismul înseamnă 
sacrificiu, nu doar o simplă afirmaţie. Solidaritate cu tragedia națională până la identificarea 


cu ea. Pe cine nu doare starea României nu poate cunoaște românismul! 


A consemnat Dumitru Sîrghie 


